Αργοναύτες Αγρινίου (καλαθοσφαίριση γυναικών)

O Αθλητικός Σύλλογος Αργοναύτες Αγρινίου, γνωστός και ως Αργοναύτες Basketball Academy ή ABA, είναι ελληνικό αθλητικό σωματείο που δραστηριοποιείται στην πόλη του Αγρινίου Αιτωλοακαρνανίας. Επίσημο έτος ίδρυσής του είναι το 2001 και οι αθλητές του αγωνίζονται με χρώματα το μπλε και το λευκό. Αντλεί το όνομά του από την αρχαιοελληνική μυθολογία και ειδικότερα από τις αφηγήσεις για την Αργοναυτική Εκστρατεία. Καλλιεργεί αποκλειστικά το άθλημα της καλαθοσφαίρισης, τόσο σε επίπεδο ενηλίκων, όσο και νεαρότερων ηλικιακά αθλητών. Στο έμβλημά του γυναικείου τμήματος απεικονίζεται μια αθλήτρια της καλαθοσφαίρισης, μια μπάλα του αθλήματος καθώς και το μυθικό πλοίο Αργώ. Διαθέτει τη νομική μορφή ερασιτεχνικού σωματείου. Έδρα του αποτελεί το Κλειστό Γυμναστήριο του Δημοτικού Αθλητικού Κέντρου Αγρινίου «Μιχάλης Κούσης», χωρητικότητας 1.500 θέσεων.«Κλειστό Γυμναστήριο Δ.Α.Κ. Αγρινίου "Μιχάλης Κούσης"» , πληροφορίες στον ιστότοπο Gipeda.gr. 

 Ιστορική αναδρομή 
 Πρώτα βήματα στα Τοπικά Πρωταθλήματα (2001 - 2019) 

 Άνοδος στην Α2 Εθνική Κατηγορία (2020 - σήμερα) 
Τον Ιούνιο του 2020 οι Αργοναύτες αναδείχθηκαν για πρώτη φορά στην ιστορία τους Πρωταθλητές Βορειοδυτικής Ελλάδας στην ηλικιακή ομάδα των ενήλικων γυναικών, κερδίζοντας παράλληλα το δικαίωμα συμμετοχής στην Α2 Εθνική Κατηγορία (δεν διεξήχθη την περίοδο αυτή Ειδικό Πρωτάθλημα Ανόδου λόγω των ανωμαλιών που επέφερε η Πανδημία COVID-19 στην Ελλάδα). Στον τελικό του Πρωταθλήματος που διεξήχθη στην Πρέβεζα, η ομάδα του Αγρινίου επικράτησε με 51-31 επί της Σχερίας Κέρκυρας.«Για πρώτη φορά στην ιστορία τους στην Α2 Μπάσκετ Γυναικών οι Αργοναύτες Αγρινίου», άρθρο στον ιστότοπο Karavasaras.gr, 30 Ιουνίου 2020. Κορυφαία σκόρερ του παιχνιδιού αναδείχθηκε η Ντόρα Τίτου (20 στον αριθμό).«Aργοναύτες Αγρινίου – Θεοδώρα Τίτου: Age is just a number», συνέντευξη στον ιστότοπο Sinidisi.gr, 5 Ιουλίου 2020. Πρώτος προπονητής της ομάδας ήταν οι Βασίλης Ζαρκάδας και Θανάσης Παπαθανασοπούλος.

Το επόμενο φθινόπωρο, σε μια προσπάθεια επιστροφής στην κανονικότητα, η αγωνιστική δράση για την Α2 Εθνική Κατηγορία ξεκίνησε κανονικά, με την κατηγορία να διευρύνεται εκτάκτως. Οι Αργοναύτες τοποθετήθηκαν στον 1ο Όμιλο Βορρά από κοινού με εννέα ακόμη ομάδες. Ωστόσο το Πρωτάθλημα διεκόπη τέλη Οκτωβρίου και δεν ολοκληρώθηκε ποτέ.«Βαθμολογία και Αποτελέσματα Α2 Εθνικής Κατηγορίας Γυναικών (1ος Όμιλος Βορρά) 2020-2021», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. 

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλοΕυρωπαϊκές διοργανώσεις2020-21 2Α2 Εθνική - - διεκόπη - - - - --  -  -2021-22 2Α2 Εθνική 6 - 4-10 - - Παναγιώτα Τασούλη - --  -  -

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Μαριάνθη Καραγιάννη  Χριστίνα Καραγιάννη  Κωνσταντίνα Στεργίου  Παναγιώτα Τασούλη  Ντόρα Τίτου

+ΠροπονητέςΕθνΟνοματεπώνυμοΘητεία  Βασίλης Ζαρκάδας  ??? - 2021  Τάσος Σταμάτης  Αυγ 2021 - Ιουλ 2022

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2021-22, ο Α.Σ. Αργοναύτες Αγρινίου έλαβε μέρος στο Πρωτάθλημα της Α2 Εθνικής Κατηγορίας Γυναικών που διοργανώνει η Ελληνική Ομοσπονδία Καλαθοσφαίρισης. Ειδικότερα τοποθετήθηκε στον 1ο Όμιλο Βορρά, τον οποίο συνέθεσαν 8 σύλλογοι. Ολοκλήρωσε τις αγωνιστικές του υποχρεώσεις έχοντας συλλέξει 4 νίκες και 10 ήττες με συνέπεια να βρεθεί στην 6η θέση της τελικής κατάταξης.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (1ος Όμιλος Βορρά) 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Τους περισσότερους πόντους για λογαριασμό της ομάδας σημείωσε η Παναγιώτα Τασούλη (192 σύνολο), η οποία είχε και την έκτη καλύτερη επίδοση στον Όμιλο.«A2 Γυναικών: Έβδομη σκόρερ και δεύτερη στα τρίποντα η Κρανιωτάκη του Απόλλωνα Πτολεμαΐδας», άρθρο στον ιστότοπο MakSports.gr, 25 Απριλίου 2022. Βάσει της προκήρυξης της επόμενης περιόδου αναμένεται να διαγωνιστεί στην ίδια Κατηγορία και Όμιλο.«Ειδική Προκήρυξη Α2 Εθνικής Κατηγορίας Γυναικών 2022-2023», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης.  

Στο θεσμό του Κυπέλλου Ελλάδος η ομάδα του Αγρινίου, αν και είχε την επιλογή, δεν δήλωσε συμμετοχή.

Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Αγρινίου «Μιχάλης Κούσης», χωρητικότητας 1.500 θέσεων. Πρόεδρος του διοικητικού συμβουλίου είναι ο Γιάννης Παπαπαναγιώτου, αντιπρόεδρος ο Στράτος Καράτσαλος και Γενικός Αρχηγός ο Πάνος Ασημακόπουλος. Καθήκοντα πρώτου προπονητή διατηρούσε από τον Αύγουστο του 2021 έως τον Ιούλιο του 2022 ο Τάσος Σταμάτης.«Αργοναύτες Αγρινίου: Νέος προπονητής ο Τάσος Σταμάτης», άρθρο στον ιστότοπο Karvasaras.gr, 24 Αυγούστου 2021.«Αποχώρησε ο Τάσος Σταμάτης από την τεχνική ηγεσία των Αργοναυτών Αγρινίου», άρθρο στον ιστότοπο Karvasaras.gr, 8 Ιουλίου 2022.

 Τμήματα υποδομής 
Οι Αργοναύτες Αγρινίου διαθέτουν διακρίσεις σε τοπικό επίπεδο. Στο πρόσφατο παρελθόν έχουν κατακτήσει:
 1× Πρωταθλήματα Νεανίδων Βορειοδυτικής Ελλάδας (2011)
 1× Πρωταθλήματα Κορασίδων Βορειοδυτικής Ελλάδας (2009)

 Νεανίδες 
Τη χρονιά 2010-11 οι Αργοναύτες κατέκτησαν το Πρωτάθλημα Νεανίδων που διοργανώνει η Ένωση Σωματείων Καλαθοσφαίρισης Βορειοδυτικής Ελλάδας. Ακολούθως η ομάδα έλαβε μέρος στην προκριματική φάση του Πανελλήνιου Πρωταθλήματος, χωρίς να καταφέρει να υπερκεράσει το εμπόδιο των ομάδων του Ομίλου όπου και τοποθετήθηκε. Ειδικότερα κλήθηκε να αντιμετωπίσει την Ερμιόνη (εκπρόσωπο της Αργολίδας και Κορινθίας, νίκη με σκορ 52-30), την Άμιλλα Τριπόλεως (εκπρόσωπο της Κεντρικής και Νότιας Πελοποννήσου, ήττα με σκορ 46-84) και την Αχαγιά (εκπρόσωπο της Αχαΐας και Ηλείας, ήττα με σκορ 71-34).    

 Κορασίδες 
Τη χρονιά 2008-09 οι Αργοναύτες κατέκτησαν το Πρωτάθλημα Κορασίδων που διοργανώνει η Ένωση Σωματείων Καλαθοσφαίρισης Βορειοδυτικής Ελλάδας. Ακολούθως η ομάδα έλαβε μέρος στην προκριματική φάση του Πανελλήνιου Πρωταθλήματος, χωρίς να καταφέρει να πετύχει το στόχο της πρόκρισης μέσω του Ομίλου της. Ειδικότερα κλήθηκε να αντιμετωπίσει την Ολυμπιάδα Άσσου-Λέχαιου (εκπρόσωπο της Αργολίδας και Κορινθίας, νίκη με σκορ 61-50), την Άμιλλα Τριπόλεως (εκπρόσωπο της Κεντρικής και Νότιας Πελοποννήσου, νίκη με σκορ 57-60) και την Αχαγιά (εκπρόσωπο της Αχαΐας και Ηλείας, ήττα με σκορ 37-53). 

 Παραπομπές 

 Εξωτερικοί σύνδεσμοι 

 Α.Σ. Αργοναύτες Αγρινίου, επίσημος ιστότοπος.


 Α.Σ. Αργοναύτες Αγρινίου, επίσημο κανάλι στο YouTube.
 «Κλειστό Γυμναστήριο Δ.Α.Κ. Αγρινίου "Μιχάλης Κούσης"» , πληροφορίες στον ιστότοπο Gipeda.gr.

Καλαθοσφαιριση Γυναικων
Κατηγορία:Ιδρύσεις ομάδων καλαθοσφαίρισης το 2001
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Β.Δ.Ε.